व्यापारी प्रोटीन की जगह पायजन न बेचेंे : अतिथि
पुरानी कलेक्टोरेट परिसर में गुरुवार को अखिल भारतीय उपभोक्ता उत्थान संगठन द्वारा उपभोक्ता दिवस पर संगोष्ठी का आयोजन किया गया। कार्यक्रम में मुख्य अतिथि उपभोक्ता फोरम के सदस्य राजेश ताम्रकार, विशिष्ट अतिथि पूर्व नपा अध्यक्ष मनु मिश्रा, जिला खाद्य अधिकारी केएम दुबे, उपभोक्ता संगठन के जिलाध्यक्ष चंद्रशेखर राय रहे। सभी ने उपस्थित व्यापारियों को संबोधित करते हुए कहा कि देश का प्रत्येक नागरिक एक उपभोक्ता है तथा हम सब कभी न कभी अनुचित व्यापार विधियां, सामग्री या सेवा में कमी से पीड़ित होते हैं उसके लिए जागरुकता जरुरी है। व्यापारियों को मिलावट से बचना चाहिए, उन्हें प्रोटीन की जगह पॉइजन नहीं बेचना चाहिए। उपभोक्ता संगठन के शहर अध्यक्ष जितेंद्र सोनी, व्यापारी संगठन अध्यक्ष हासानंद आहूजा, खाद्य सुरक्षा अधिकारी राकेश अहिरवार, कनिष्ठ खाद्य अधिकारी प्रमोद मिश्रा, अभिषेक मोर्य, प्रकाश यादव, नापतौल निरीक्षक दहायत ने कहा कि उपभोक्ताओं को किसी वस्तु या सेवा की गुणवत्ता मात्रा क्षमता, शुद्धता में कमी होने पर उपभोक्ता फोरम में वाद जरूर दायर करें कोई शुल्क नहीं कोई वकील नहीं। इस अवसर पर लोगों से जागरुक रहने की अपील की गई। कार्यक्रम में सदस्य रूपा चंद्रशेखर राय, आशीष पटेल, राजा रौतेला, भूपेंद्र, अमित, दिनेश, अरविंद, दीपक, पदम, सेवंती, अभय, अरविंद, केशकुमार, विनोद, सुनील, राजू, बृजमोहन, करन मौजूद रहे। कार्यक्रम का संचालन प्रमोद मिश्रा ने किया।
दमोह। राष्ट्रीय उपभोक्ता दिवस पर आयोजित कार्यक्रम में मौजूद लोग।
bho_Deva hin_Deva bho_Deva